  Виталий Пронин Ижысь 100 визьнодасьёс матысь дыре корка пырон лэсьтыны быгатозы ни, выль дышетскон арозь выль квартираосазы выжозы. Шоркарысь «Столичный» микрорайонын дышетӥсьёслы юрт июнь пумозь дась луыны кулэ.Туннэ кылемын на чыры-пыры ужъёс гинэ: вуоно арня вискын лэсьтӥськисьёс йылпумъялозы ни корка пуш ужъёсты, собере шулдыртозы на азбарез. Квартираос, зэмен но, синмаськымонэсь. Пичиесь но ӧвӧл! Одӥг комнатаемъёсыз - ог 35-36 квадрат метр быдӟа, куинь комнатаемъёсыз - ог 70 квадрат метр. Ӝыныезлэсь ятырез квартираос - кык но куинь комнатаен.Дышетӥсьёслы нимысьтыз юртъёс Россиысь одӥг улосын но ӧвӧл на, Удмуртия та проект борды нырысьёсыз пӧлын басьтӥськиз. Та корка улыны куриськисьёс 500 пала люкаськизы вал. Соос пӧлысь 100-зэ бырйиз ни Дышетонъя но наукая министерство. Со висъяз та удысын кема аръёс ӵоже тыршемъёсты.Дышетӥсьёслы та берлоез шумпотон уз луы. Соослы юртъёс азьаланьын но ӝужалозы - Ижын гинэ уз, шаерысьтымы мукет городъёсын но.Элина Васильева Теги: дышетон квартира Устодышетсь  